ПРАВИЛНИК О НАЧИНУ ОДЕВАЊА ЗАПОСЛЕНИХ, УЧЕНИКА, РОДИТЕЉА И СТРАНАКА У ГИМНАЗИЈИ

„БОРА СТАНКОВИЋ“ У НИШУ

ШКОЛСКИ ОДБОР ГИМНАЗИЈЕ “БОРА СТАНКОВИЋ“ У НИШУ на основу члана и 57.

Закона о основама система образовања и васпитања („Службени гласник Републике Србије" бр. 55/13), доноси ПРАВИЛНИК О НАЧИНУ ОДЕВАЊА ЗАПОСЛЕНИХ, УЧЕНИКА, РОДИТЕЉА И СТРАНАКА

# ОПШТЕ ОДРЕДБЕ

## Члан 1.

Овим Правилником уређује се начин одевања запослених, ученика, родитеља и странака у згради Гимназије „Бора Станковић“.

## Члан 2.

Дужност и обавеза сваког запосленог и ученика је да личним изгледом активно учествује у стварању и одржавању угледа школе у складу са законом и овом правилником.

# ОСНОВНА НАЧЕЛА

## Члан 3.

Пословни изглед наставника и других запослених одређен је профилом и структуром посла, а у школи представља један од кључних стандарда за професионалност, а истовремено говори о установи у којој се ради и утиче на углед установе.

## Члан 4.

Запослени у Гимназији „Бора Станковић“ обавезни су да воде рачуна о свом личном изгледу, имајући у виду да увек представљају школу.

## Члан 5.

Ученици начином одевања доприносе угледу школе и обавезнио су да воде рачуна о свом одевању у току боравка у школи.

## Члан 6.

Родитељи и странке су обавезни да за време боравка у просторијама Гимназије „Бора Станковић“ поштују правила одевања одређена овим Правилником, односно одевају се на пристојан начин, на који се чува углед и достојанство школе.

# а) ОБЛАЧЕЊЕ ЗАПОСЛЕНИХ ЖЕНА

## Члан 7.

Женски пословни изглед подразумева гардеробу и обућу прилагођену добу дана, дужина сукње умерена, коса и нокти уредни, шминка умерена, а накит треба носити са мером.

**Члан 8.**

НИЈЕ ДОЗВОЉЕНО НОШЕЊЕ - ПРЕУСКИХ ПАНТАЛОНА, ПАНТАЛОНА ИЗНАД КОЛЕНА, ХЕЛАНКИ БИЛО КОЈЕ ДУЖИНЕ, ТРЕНЕРКИ (ОСИМ НАСТАВНИЦАМА ФИЗИЧКОГ ВАСПИТАЊА), ШОРТСЕВА, МАЈИЦА И ХАЉИНА СА ТАНКИМ БРЕТЕЛАМА, ДУБОКИХ ДЕКОЛТЕА И ШЛИЦЕВА, ОДЕЋЕ ОД ПРОВИДНИХ МАТЕРИЈАЛА, ОДЕЋЕ КОЈА ОТКРИВА ЛЕЂА И СТОМАК, ОДЕЋЕ ПРИПИЈЕНЕ УЗ ТЕЛО, ИЗУЗЕТНО КРАТКИХ СУКЊИ, ПАПУЧА, ЈАДРАНКИ И СЛИЧНО.

# б) ОБЛАЧЕЊЕ ЗАПОСЛЕНИХ МУШКАРАЦА

**Члан 9.**

Мушки пословни изглед подразумева да одећа и обућа мора увек бити уредна, коса уредна, лице избријано, брада и бркови уредни.

## Члан 10.

НИЈЕ ДОЗВОЉЕНО НОШЕЊЕ: ПРЕУСКИХ ПАНТАЛОНА, ШОРТСЕВА, КРАТКИХ ПАНТАЛОНА, ТРЕНЕРКИ (ОСИМ НАСТАВНИЦИМА ФИЗИЧКОГ ВАСПИТАЊА), МАЈИЦА БЕЗ РУКАВА, ПАПУЧА, ЈАДРАНКИ И СЛИЧНО.

# в) РАДНА УНИФОРМА

## Члан 11.

Уколико постоји радна униформа (спремачице, домари) обавезно је ношење истих.

# г) ОБЛАЧЕЊЕ УЧЕНИЦА

## Члан 12.

НИЈЕ ДОЗВОЉЕНО НОШЕЊЕ - ПАНТАЛОНА СА ПРОРЕЗИМА КОЈИ ОТКРИВАЈУ БУТИНЕ, ШОРТСЕВА, МАЈИЦА И ХАЉИНА СА ТАНКИМ БРЕТЕЛАМА, ДУБОКИХ ДЕКОЛТЕА И ШЛИЦЕВА, ОДЕЋЕ СА ПОРУКАМА КОЈЕ СУ ДИСКРИМИНАТОРНЕ, УВРЕДЉИВЕ, ЛАСЦИВНЕ ИЛИ ПРОМОВИШУ И ПОЗИВАЈУ НА НАСИЉЕ НА БИЛО КОМ ЈЕЗИКУ, ОДЕЋЕ ОД ПРОВИДНИХ МАТЕРИЈАЛА, ОДЕЋЕ КОЈА ОТКРИВА ЛЕЂА И СТОМАК, ИЗУЗЕТНО КРАТКИХ СУКЊИ (НЕ КРАЋЕ ОД 10 cm ИЗНАД КОЛЕНА), ПАПУЧА, ЈАДРАНКИ И СЛИЧНО.

# д) ОБЛАЧЕЊЕ УЧЕНИКА

## Члан 13.

НИЈЕ ДОЗВОЉЕНО НОШЕЊЕ: МАЈИЦА БЕЗ РУКАВА, СПОРТСКИХ ШОРТСЕВА БИЛО КОЈЕ ДУЖИНЕ, КРАТКИХ ПАНТАЛОНА (ИЗНАД КОЛЕНА), ОДЕЋЕ СА ПОРУКАМА КОЈЕ СУ ДИСКРИМИНАТОРНЕ, УВРЕДЉИВЕ, ЛАСЦИВНЕ ИЛИ ПРОМОВИШУ И ПОЗИВАЈУ НА НАСИЉЕ НА БИЛО КОМ ЈЕЗИКУ, ПАПУЧА, ЈАДРАНКИ И СЛИЧНО.

# V ПОШТОВАЊЕ ОДРЕДБИ ОДЛУКЕ

## Члан 14.

Запослени ће бити упознати са одредбама овог Правилника путем огласне табле. Запослени треба да предузме све неопходне мере како би испунио захтеве и услове утврђене одредбама овог Правилника. У случају сумње у начин поступања, запослени треба да затражи мишљење непосредно предпостављеног лица.

## Члан 15.

Ученици ће бити упознати са одредбама овог Правилника на часовима одељењске заједнице.

# VI НЕПРИДРЖАВАЊЕ ОДРЕДБИ ОДЛУКЕ

## Члан 16.

Непридржавање ученика одредби овог Правилника представља лакшу повреду обавеза ученика.

## Члан 17.

Дежурни наставници имају овлашћење да родитељима и другим странкама које нису одевене у складу са овим Правилником не дозволе улазак у зграду.

# VII ПРЕЛАЗНЕ И ЗАВРШНЕ ОДРЕДБЕ

## Члан 18.

Ова одлука ступа на снагу 8 дана од дана оглашавања на огласној табли школе.

Објављен на огласној табли

Председник Школског одбора

Мирослав Планић